EgyptAir MS804: Jhb-inwoner was aan boord | Maroela Media
João David Silva Foto: Correio da Manhã
João David Silva (62), ŉ pa van vier, oorspronklik van Portugal, het in Johannesburg gebly vanweë sy werk, het ŉ regeringsbeampte aan Correio da Manhã bevestig.
Silva, ‘n siviele ingenieur, het vir ŉ Portugese konstruksiemaatskappy, Mota-Engil, gewerk. Die maatskappy het slegs bevestig een van sy werknemers was aan boord, maar wou nie sy naam bekend maak nie.
Silva se gesin het nog in Lissabon gebly.
Vlug MS804, van Parys in Frankryk na Kaïro in Egipte, het Donderdagoggend in die vroeë oggendure van die radar verdwyn. Ondersoekspanne het reeds wrakstukke, vliegtuigsitplekke, besittings van die passasiers en liggaamsdele gevind.
Bron: Correio da Manhã, CNN, Daily Mirror, Independent
My Innige Simpatie aan die Gesin en Familie van Mnr Silva.. dit is baie hartseer dat so baie mense hul lewens moes verloor…
Gerrie van Aarde · 3 jaar gelede
Lisbon word beslis in Afrikaans as LISSABON geskryf – behalwe as ek nie meer op hoogte van nuwe neigings is nie. Dankie. Gerrie.
Ek is ook so geleer. Maar dit was 40 jaar terug. Toe was Die Blou Bulle Noord Transvaal. Nou is Springbok n Protea.